Държавен вестник, бр. 16, 2026 г., стр. 7

БРОЙ  16	
Д Ъ Р Ж А В Е Н  В Е С Т Н И К 	
СТР.  7  
и с приложимите стандарти и изисквания на 
производителя или на акредитирания орган 
по чл. 23; 
2. извършват проверки по чл. 17, ал. 1; 
3. осигуряват провеждане на обученията и 
инструктажите по чл. 10, ал. 1 на персонала, 
участващ при предоставяне на услугата.
Чл. 12. (1) Доставчиците на услуги по 
чл. 2 изготвят, поставят на видно място и 
поддържат в четимо състояние правила за 
безопасност, които включват информация 
най-малко за: 
1. възрастовите и други ограничения при 
предоставянето на услугата; 
2. правила за поведение на ползвателя 
преди, по време на и след предоставянето 
на услугата; 
3. описание на възможните рискове; 
4. описание на забранените за употреба 
или за носене по време на предоставянето 
на услугата предмети, както и други специ­
фични правила. 
(2) Доставчиците на услуги по чл. 2 или 
наетите за предоставянето на услугата и 
обучени лица провеждат инструктаж преди 
началото на предоставянето на услуга по чл. 2 
на всяко лице, като го запознават с правилата 
по ал. 1 и дават необходимите пояснения. 
Чл. 13. Ползването на услуги по чл. 2 от 
лица под 14-годишна възраст се разрешава, 
ако са придружени от пълнолетно лице, като 
със заплащането на цената на услугата пъл­
нолетното лице се съгласява с правилата за 
ползване на услугата и с рисковете, свързани 
с нея. 
Чл. 14. Лицата, които ползват услуга по 
чл. 2, са длъжни да спазват указанията на 
лицата, които предоставят услугата, и да 
ползват необходимите индивидуални пред­
пазни средства съобразно изискванията за 
предоставяне на услугата.
Чл. 15. Доставчиците на услуги по чл. 2 
са длъжни да не допускат до ползването им 
лица или да прекратят тяхното предоставяне, 
когато лицата: 
1. са във видимо нетрезво състояние или 
видимо под въздействието на наркотични 
вещества или техни аналози;
2. отказват да се запознаят с правилата за 
безопасност при ползване на услугата; 
3. не спазват указанията на лицата, които 
предоставят услугата, и по този начин създават 
или биха могли да създадат риск за себе си 
и/или за трети лица. 
Чл. 16. (1) Доставчици на услуги по чл. 2, 
които за предоставянето на услуги ползват 
съоръжение, са длъжни да осигурят предва­
рителна информационна обезпеченост чрез 
табела/или друг обществено достъпен начин, 
включваща минимум:
1. ценоразпис на предлаганите услуги;
2. информация за лицето, предоставящо 
услугата – име/наименование, седалище и 
адрес на управление, телефонен номер, както 
и електронен адрес и интернет страница, ако 
има такива;
3. информация за услугата – описание, 
основни/съществени характеристики и други, 
включително потенциални рискове;
4. номер и дата на вписване в регистъра 
по чл. 6, ал. 1.
(2) Информацията по ал. 1 се изписва на 
български и на английски език.
Чл. 17. (1) Доставчиците на услуги по чл. 2 
ежедневно преди започване на предоставянето 
на услуга по чл. 2 извършват предексплоа­
тационна проверка, включваща минимум 
проверка на:
1. състоянието на съоръженията, оборуд­
ването и екипировката;
2. видимото състояние на конструкцията 
и подвижните части;
3. функционирането на електрическите и 
хидравличните системи, когато се ползват 
такива при предоставянето на услугата;
4. достъпността и видимостта на предуп­
редителните знаци и инструкции;
5. наличието на задължителната докумен­
тация и протоколи за текущи проверки.
(2) Резултатите от проверките по ал. 1 се 
вписват в дневник за техническото обслуж­
ване, който се съхранява на място – когато 
е приложимо, или на посочения адрес, от 
доставчика на услугата по чл. 16, ал. 1, т. 2 
за срок, не по-малък от 5 години, и следва 
да е на разположение при проверки от кон­
тролните органи.
Чл. 18. (1) Доставчиците на услуги по чл. 2 
осигуряват поддръжка на съоръженията, обо­
рудването и екипировката в съответствие със:
1. инструкциите на производителя;
2. предписанията на акредитирания орган 
по чл. 23;
3. изискванията на приложимите норма­
тивни актове и стандарти.
(2) Всички дейности по поддръжка се до­
кументират в дневника по чл. 17, ал. 2.
Г л а в а  ч е т в ъ р т а
ОБЩИ ИЗИСКВАНИЯ ЗА УСТРОЙСТВО И 
БЕЗОПАСНОСТ КЪМ УВЕСЕЛИТЕЛНИ­
ТЕ СЪОРЪЖЕНИЯ, ПРЕДСТАВЛЯВАЩИ 
ИЗТОЧНИК НА ПОВИШЕНА ОПАСНОСТ
Чл. 19. (1) Условията, редът и изискванията 
за безопасност при предоставяне на услугите 
по чл. 2, ал. 2, т. 1, както и по отношение 
на оборудването и екипировката се опре­
делят с наредба на Министерския съвет по 
предложение на министъра на икономиката 
и индустрията, на министъра на туризма и 
на председателя на Държавната агенция за 
метрологичен и технически надзор. 
(2) Техническите изисквания към съоръ­
женията за предоставяне на услуги по чл. 2, 
ал. 2, т. 1, предоставяни в увеселителни 
обекти, се определят с наредбата по чл. 56, 
ал. 6 от Закона за устройство на територията.